Breaking My Heart

«Breaking My Heart» (norsk oversettelse: knuser hjertet mitt) er en dansk poplåt fra 2023 med den færøyske sangeren Reiley. Låten vant Dansk Melodi Grand Prix 2023 og var Danmarks bidrag til Eurovision Song Contest 2023 i Liverpool.

Om sangen 
Låten er skrevet av artisten Rani Petersen, kjent som Reiley. Han har skrevet den sammen med de norske låtskriverne Bård Mathias Bonsaksen og Sivert Hjeltnes Hagtvet, og den svenske artisten Hilda Stenmalm.

«Breaking My Heart» ble valgt ut til å delta i den danske sangkonkurransen Dansk Melodi Grand Prix 2023. I forkant av finalen ble det kjent at Reiley hadde fremført låten under en konsert i Seoul i Sør-Korea i oktober 2022. Dette var i strid med de danske konkurransereglene, men danske DR avgjorde at låten likevel skulle få delta. Begrunnelsen var at opptredenen ikke hadde gitt Reiley noe spesielt konkurransefortrinn.

Finalen ble arrangert lørdag 11. februar, og «Breaking My Heart» avanserte til superfinalen. Der vant den konkurransen med totalt 43 prosent av stemmene.

Som vinner ble låten Danmarks bidrag til Eurovision Song Contest 2023 i Liverpool. Der deltok den i semifinale 2 torsdag 11. mai. Låten endte som nummer 14 av 16 med 6 poeng, og kvalifiserte seg ikke til finalen lørdag 13. mai. Dette var tredje år på rad at Danmark ikke kvalifiserte seg til finalen.

Listeplasseringer

Referanser 

 

Danske sanger
Sanger fra 2023
Bidrag til Eurovision Song Contest 2023
Danmarks bidrag til Eurovision Song Contest